《寿炳同长老》
宋代·陈著

飞雪亭边欲雪天，当年生日又今年。
云山卓锡闲心外，湖海烧香笑面前。
每为寒交倾钵施，更多雅客问诗禅。
最高高处长长寿，赞叹中閒欢喜缘。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。